Babelscape/SREDFM huggingface dataset:
Πάπας Νικόλαος Γ΄

Ο Πάπας Νικόλαος Γ΄ ("Papa Niccolò III", 1216 - 22 Αυγούστου 1280) διαδέχθηκε στο παπικό θρόνο το 1277 τον Πάπα Ιωάννη ΚΑ΄.

Ο Πάπας Νικόλαος Γ΄ καταγόταν από την ιστορική οικογένεια των Ορσίνι. Εξασφάλισε τα προνόμια του Βατικανού κατά του Ροδόλφου της Αυστρίας και του Καρόλου του Ανδεγαυικού. Συνήψε συμφωνίες με Ανδεγαυούς και Αψβούργους, οι οποίες απέδωσαν νέα εδάφη στο Παπικό Κράτος.

Ήταν ο πρώτος Πάπας που κατηγορήθηκε για νεποτισμό. Παρέμεινε Πάπας για τρία χρόνια, μέχρι τον Αύγουστο του 1280, οπότε τον διαδέχθηκε ο Πάπας Μαρτίνος Δ΄.

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 13ου αιώνα
Νικολάε Αλεξάντρου

Ο Νικολάε Αλεξάντρου ("Nicolae Alexandru") ήταν πρίγκηπας της Βλαχίας από το 1352 έως και τον Νοέμβριο του 1364. Ήταν γιος του Βασάραβα Α΄ και της Ντοάμνα Μαργαρίτας.

Στην αρχή συγκυβέρνησε μαζί με τον πατέρα του Βασάραβα. Το 1359 ίδρυσε την μητρόπολη της Βλαχίας ενώ αντιμετώπισε τις πιέσεις του Βασιλείου της Ουγγαρίας για να γίνει υποτελής του. Έδωσε επίσης προνόμια στους Σάξονες εμπόρους, επιτρέποντάς τους να περνούν από το πριγκιπάτο χωρίς πληρωμή φόρων. Πέθανε στις 16 Νοεμβρίου 1364.
Στέφανος Καντακουζηνός

Ο Στέφανος Καντακουζηνός ήταν πρίγκηπας Βλαχίας από τον Απρίλιο του 1714 και έως τις 21 Ιανουαρίου 1715. Γιος του ήταν ο Κωνσταντίνος Καντακουζηνός, ιστορικός και διπλωμάτης στη Βλαχία.

Συμμετείχε στη δολοπλοκία του πατέρα του ενάντια στον πρίγκηπα Κωνσταντίνο Μπασαράμπα Μπρανκοβεάνου ("Constantin Brâncoveanu"), όπου τον καταγγέλλει στην Οθωμανική Αυτοκρατορία παραδίδοντας την μυστική αλληλογραφία του με τον ηγεμόνα του Αμβούργου. Μετά την καθαίρεση του πρίγκηπα πήρε το θρόνο στο Βουκουρέστι ως οθωμανικός δικαιούχος, και αμέσως ανακήρυξε την ανεξαρτησία της Βλαχίας. Το 1716 συνελήφθη από τους Οθωμανούς και με εντολή του σουλτάνου εκτελέστηκε στην Κωνσταντινούπολη μαζί με τον πατέρα και τον θείο του.


Στεφανος
Πάπας Νικόλαος Δ΄

Ο Πάπας Νικόλαος Δ΄ ("Papa Niccolò IV", 30 Σεπτεμβρίου 1227 - 4 Απριλίου 1292) διαδέχθηκε στον παπικό θρόνο το 1288 τον Πάπα Ονώριο Δ΄ και παρέμεινε Πάπας για τέσσερα χρόνια, μέχρι τον Αύγουστο του 1292, οπότε τον διαδέχθηκε ο Πάπας Κελεστίνος Ε΄ μετά από μια δίχρονη χηρεία του θρόνου.

Ο Πάπας Νικόλαος Δ΄ καταγόταν από το Μοναχικό Τάγμα των Φραγκισκανών. Οργάνωσε πολλές ιεραποστολές στη Δαλματία, στην Κίνα, στη χώρα των Τατάρων και, μετά από παράκληση του Κουμπλάι Χαν, και στη Μογγολία. Όταν οι Σαρακηνοί της Αιγύπτου κατέλαβαν το 1291 την Πτολεμαΐδα, αποφάσισε να προπαρασκευάσει εναντίον τους νέα σταυροφορία, αλλά ο θάνατός του στη Ρώμη το 1292 δεν του επέτρεψε να ολοκληρώσει τις προετοιμασίες.


Κατηγορία:Πάπες
Κατηγορία:Ιταλοί Πάπες
Ούγος Σαμπλίτης

Ο Ούγος Σαμπλίτης ("Hugues de Champlitte" ή "Hughes de Champlitte", ... - 1209) ήταν σταυροφόρος της Δ΄ Σταυροφορίας και ανιψιός του Γουλιέλμου Σαμπλίτη, του πρώτου Πρίγκιπα της Αχαΐας, Βάϊλος του Πριγκιπάτου της Αχαΐας (1208 - 1209)
Patrologia Graeca

thumb|right|350px|Η πρώτη σελίδα της αρχικής έκδοσης της Πατρολογίας του Migne
H Patrologia Graeca (Ελληνική Πατρολογία, συντομογραφία PG) ή όπως είναι ο πλήρης τίτλος της "Patrologiae Graecae Cursus Completus", είναι η δεύτερη συλλογή του κλασικού έργου του Ζακ Πολ Μιν (Jacques Paul Migne) "Patrologiae cursus completus", η οποία περιλαμβάνει έργα χριστιανών πατέρων και εκκλησιαστικών συγγραφέων που έγραψαν στα Ελληνικά.

Η συλλογή εκδόθηκε σε δύο σειρές. Η πρώτη σειρά περιείχε μόνο τη μετάφραση των ελληνικών κειμένων στα Λατινικά σε 81 τόμους (1856-61), ενώ η δεύτερη σειρά, η οποία εκδόθηκε στη συνέχεια, το ελληνικό κείμενο με λατινική μετάφραση σε 166 τόμους (1857-66). Αυτή η δεύτερη σειρά είναι και η γνωστότερη. Περιλαμβάνει τα έργα που γράφτηκαν στα Ελληνικά, είτε προέρχονται από εκκλησιαστικούς συγγραφείς της Ανατολής είτε της Δύσης, από τον 1ο έως και τον 15ο αιώνα. Το κείμενο είναι τυπωμένο και αριθμημένο σε στήλες, μία από τις οποίες είναι γραμμένη στα Ελληνικά, ενώ στην άλλη υπάρχει η λατινική της μετάφραση. Η αρίθμηση των τόμων σταματά στο 161, όμως το σύνολό τους είναι 166, καθώς οι τόμοι 16 και 87 έχουν τρία μέρη και ο τόμος 86 έχει δύο. Ένας ακόμη τόμος που ήταν υπό έκδοση, δεν εκδόθηκε ποτέ, αφού οι τυπογραφικές μήτρες του καταστράφηκαν από φωτιά στο τυπογραφείο το 1868. Το έργο ανατυπώθηκε πολλές φορές στην Ευρώπη, με πρώτες αυτές του εκδοτικού οίκου των Αδελφών Garnier στο Παρίσι (ήδη από το 1880), ενώ στην Ελλάδα ξεκίνησε ν' ανατυπώνεται τη δεκαετία του 1980, από τις "Εκδόσεις Ωφελίμου Βιβλίου".

Η συλλογή στηρίζεται σε ανατυπώσεις προγενέστερων εκδόσεων, οι οποίες συχνά περιέχουν λάθη, ενώ και η ποιότητα της εκτύπωσης είναι από μέτρια έως κακή. Παρ' όλα αυτά, είναι η μοναδική έκδοση η οποία εμπεριέχει τόσο μεγάλο αριθμό έργων, μερικά από τα οποία δεν είναι διαθέσιμα αλλού, και γι' αυτό αποτελεί σημείο αναφοράς, κυρίως για όσους μελετούν τη Μεσαιωνική Γραμματεία.

Στην ελληνική έκδοση δεν υπάρχει, σε αντίθεση με την Patrologia Latina, παράρτημα με συνολικό πίνακα περιεχομένων, έλλειψη που αναπλήρωσε ο πρώην μητροπολίτης Λαρίσσης Δωρόθεος Σχολάριος, ο Θεσσαλός, με τα έργα του που περιλαμβάνει τα περιεχόμενα κατά τόμο, με αναλυτική αναγραφή όλων των βιβλίων και των περιεχομένων τους (α' έκδοση 1879, β' έκδοση 1980) και που περιέχει λήμματα, κατ' αλφαβητική σειρά, τα οποία αναπτύσσονται από τους Πατέρες και τους εκκλησιαστικούς συγγραφείς, με αντίστοιχες παραπομπές στα έργα τους (εκδόθηκαν μόνον οι τόμοι με τα γράμματα Α-Γ· ολόκληρο το έργο σε χειρόγραφα υπάρχει στην Εθνική Βιβλιοθήκη της Ελλάδος).
Ακίλ Ακίλοφ

Ο Ακίλ Ακίλοφ ("Okil Ghaybulloyevich Okilov" ή "Oqil Oqilov", Оқил Оқилов, آقل غیباللهیوچ آقلاو) είναι πολιτικός από το Τατζικιστάν, που υπηρέτησε ως πρωθυπουργός από τις 20 Δεκεμβρίου 1999 ως τις 23 Νοεμβρίου 2013.
Παρβ Καντακουζηνός

Ο Παρβ Καντακουζηνός ("Pârvu Cantacuzino", ... - 1769) ήταν υψηλόβαθμος πρίγκιπας της Βλαχίας στην Ολτενία. Ήταν ο ηγέτης της αντι οθωμανικής εξέγερσης , και αξιωματικός στον Ρωσικό στρατό κατά τον Ρωσο-τουρκικό πόλεμο του 1768-1774. Ήταν μέλος της ελληνικής οικογένειας των Καντακουζηνών και συμμετείχε σε όλες τις πολιτικές και στρατιωτικές ενέργειές μαζί με τον αδελφό του Μιχάι. Το 1768 συγκρότησαν μαζί με τον αδελφό του ένα μικρό στρατιωτικό σώμα και τον Νοέμβριο του 1769 μπήκαν με τα υπόλοιπα ρωσικά στρατεύματα στο Βουκουρέστι. Όταν οι Οθωμανοί την άνοιξη ξαναπήραν την Βλαχία ο Παρβ οργάνωσε μια ομάδα εθελοντών και στις 16 Νοεμβρίου επιτέθηκε και νίκησε τη μικρή οθωμανική φρουρά και συνέλαβε τον διορισμένο από τους Οθωμανούς πρίγκηπα της Βλαχίας Γρηγόριο Γ΄. Σκοτώθηκε στην μάχη της Comana την ίδια χρονιά.
Παρβ
Ιμομάλι Ραχμόν

Ο Ιμομάλι Ραχμόν (Περσικά:امامعلی رحمان, Ιμομάλι Ραχμόν, Эмомалии Раҳмон, πρώην "Ιμομάλι Σαρίφοβιτς Ραχμόνοφ", "Эмомалӣ Шарифович Раҳмонов", 5 Οκτωβρίου 1952) είναι o δεύτερος πρόεδρος του Τατζικιστάν, αρχηγός κράτους από το 1992 και πρόεδρος από το 1994.
Γεώργιος Γρηγόριος Καντακουζηνός

Ο πρίγκιπας Γεώργιος Γρηγόριος Καντακουζηνός (ρουμάνικα: "Prinţul Gheorghe Grigore Cantacuzino", 22 Σεπτεμβρίου 1832 - 23 Μαρτίου 1913) ήταν Ρουμάνος πολιτικός που διετέλεσε δύο φορές πρωθυπουργός και έμεινε γνωστός με το προσωνύμιο "Ναμπαντούλ".
Ρέκβιεμ για ένα όνειρο

Το Ρέκβιεμ για ένα Όνειρο (αγγλικά: "Requiem for a Dream") είναι ένα ψυχολογικό θρίλερ αμερικανικής παραγωγής που κυκλοφόρησε το 2000 και αποτελεί κινηματογραφική μεταφορά της ομώνυμης νουβέλας του 1978. Η νουβέλα γράφτηκε από τον Χιούμπερτ Σέλμπι ενώ την κινηματογραφική μεταφορά σκηνοθετεί ο Ντάρεν Αρονόφσκι και πρωταγωνιστούν οι Έλεν Μπέρστιν, Τζάρεντ Λίτο, Τζένιφερ Κόνελι και Μάρλον Γουέιανς. 

Η ταινία απεικονίζει τέσσερις διαφορετικές μορφές εθισμού στα ναρκωτικά, που οδηγούν τους πρωταγωνιστές στον εγκλεισμό σε ένα φανταστικό κόσμο αυταπάτης και αυτοκαταστροφικής απόγνωσης που στη συνέχεια ξεπερνιέται από την πραγματικότητα, αφήνοντας τους ως κοίλα κελύφη του πρώην εαυτού τους.

To "Ρέκβιεμ για ένα όνειρο" προβλήθηκε εκτός συναγωνισμού στο Φεστιβάλ των Καννών το 2000 και έλαβε θετικές κριτικές με την κυκλοφορία του στις ΗΠΑ. Η Μπέρστιν ήταν υποψήφια για βραβείο Όσκαρ Α΄ Γυναικείου Ρόλου για την ερμηνεία της.
Νικόλαος Μάρτης

Ο Νικόλαος Μάρτης του Κωνσταντίνου (Μουσθένη Καβάλας, 1 Ιανουαρίου 1915 − 12 Νοεμβρίου 2013) ήταν Έλληνας δικηγόρος και πολιτικός, πολλές φορές βουλευτής. Είχε θητεύσει υφυπουργός Εμπορίου, υπουργός Βιομηχανίας και υπουργός Β. Ελλάδος.

Σπούδασε νομικά στο Πανεπιστήμιο Θεσσαλονίκης. Άσκησε τη δικηγορία από το 1946. Αναμίχθηκε με την πολιτική και το 1951 εκλέχθηκε για πρώτη φορά βουλευτής Καβάλας με το κόμμα Ελληνικός Συναγερμός. Επανεκλέχθηκε στην ίδια περιφέρεια με την τότε Ε.Ρ.Ε. το 1956, το 1958, το 1961, το 1963 και, αργότερα, το 1974 και 1977 με τη Νέα Δημοκρατία. Στις παραπάνω περιόδους διετέλεσε γενικός γραμματέας του Υπουργείου Βορείου Ελλάδος κατά την περίοδο 1955-1956, υφυπουργός Εμπορίου (1956-1958), υπουργός Βιομηχανίας (1958-1961) και υπουργός Β. Ελλάδος (από το 1974 μέχρι το 1981).

Ο Νικόλαος Μάρτης είχε λάβει μέρος στον Δεύτερο Παγκόσμιο Πόλεμο ως έφεδρος αξιωματικός πυροβολικού, υπηρετώντας επί 7 χρόνια (83 μήνες). Με την εισβολή των Γερμανών διέφυγε μέσω του Αγίου Όρους σε νήσους απ΄ όπου και πέρασε στο Τσεσμέ και από εκεί έφθασε στην Αίγυπτο (Ιούνιος 1941). Συμμετείχε στις μάχες του Ελ Αλαμέιν με την 1η Ελληνική Ταξιαρχία και του Ρίμινι (Ιταλίας) με την 3η Ορεινή Ταξιαρχία. Στο κίνημα του Δεκεμβρίου 1944 έλαβε μέρος με την Ταξιαρχία του Ρίμινι. Είχε τιμηθεί με πολλά παράσημα, μεταξύ των οποίων με τον Ταξιάρχη του Φοίνικα, τον Πολεμικό Σταυρό Γ΄ Τάξης, τρία μετάλλια εξαιρέτων πράξεων, Χρυσό Σταυρό Αγίου Μάρκου του Πατριαρχείου Αλεξανδρείας, καθώς και με παράσημα ξένων χωρών.

Ηταν συγγραφέας και του βιβλίου «Η πλαστογράφηση της ιστορίας της Μακεδονίας», που το 1985 τιμήθηκε από την Ακαδημία Αθηνών.

Ο Νικόλαος Μάρτης ομιλούσε αγγλικά και ήταν μόνιμος κάτοικος Αθήνας.
Μιχαήλ Σαϊτάνογλου Καντακουζηνός

Ο Μιχαήλ Σαϊτάνογλου Καντακουζηνός (1510 – 3 Μαρτίου 1578) ήταν ο πιο γνωστός από τους πλούσιους και ισχυρούς
Έλληνες που έζησαν τον πρώτο αιώνα μετά την πτώση του Βυζαντίου.

Ο ίδιος ήταν γεννημένος στην Κωνσταντινούπολη, υπήρξε φίλος του Μεγάλου Βεζίρη Σόκολη. Οι Τούρκοι τον αποκαλούσαν "«Σαϊτάνογλου»" δηλαδή "«γιο του διαβόλου»". Είχε πολύ μεγάλη εξουσία και επιρροή και ήλεγχε την οικονομία της Βλαχίας και της Μολδαβίας. Έφτασε μάλιστα να ανεβοκατεβάζει Πατριάρχες, όπως τον Μητροφάνη Γ΄, ο οποίος αναδείχθηκε Πατριάρχης και καθαιρέθηκε με δική του επιρροή.

Η περιουσία του, την οποία απέκτησε κατά τη βασιλεία του Μουράτ Γ', ήταν τεράστια. Για το λόγο αυτό προκάλεσε το φθόνο ισχυρών Οθωμανών πασάδων. Απαγχονίστηκε, κατά διαταγή του Μουράτ Γ', μπροστά στη θύρα του υπερπολυτελούς μεγάρου του στην Αγχίαλο το 1578.

Από τα παιδιά του, ο γιος του Ανδρόνικος είχε δύο γιους: ο Κωνσταντίνος ("Constantin") μέγας ποστέλνικος της Βλαχίας έγινε γενάρχης του κλάδου της Βλαχίας και ο Γιωργάκης ("Jordache") μέγας στόλνικος της Μολδαβίας έγινε γενάρχης του κλάδου της Μολδαβίας (Καντακουζηνοί-Ντελεάνου και Καντακουζηνοί-Πασκάνου).
Δωρόθεος Στέκας

Ο Δωρόθεος Στέκας (1913 - 14 Αυγούστου 2001) ήταν μητροπολίτης Σύρου, Τήνου και Μυκόνου. Γεννήθηκε στη Μύκονο το 1913. Μετά τις εγκύκλιες πουδές του στη Σύρο, αποφοίτησε της Θεολογικής Σχολής Αθηνών το 1937 όπου και συνέχισε επί μια διετία παρακολουθώντας μαθήματα στη Νομική Σχολή. Χειροτονήθηκε Διάκονος το 1934 και πρεσβύτερος - αρχιμανδρίτης το 1940. Τοποθετήθηκε ως ιεροκήρυκας στην Ιερά Μητρόπολη Σύρου καθώς και Ηγούμενος της Μονής Τουρλιανής στη Μύκονο (1940-1965) την ιστορία της οποίας και συνέγραψε. Κατά τη διάρκεια της κατοχής στη Μονή αυτή περιέθαλψε Έλληνες και Άγγλους των οποίων και διευκόλυνε τη φυγάδευσή τους στη Μέση Ανατολή. Για την αντιστασιακή του αυτή δραστηριότητα τιμήθηκε τόσο από την Εκκλησία όσο και από την Πολιτεία με πολλά παράσημα και διακρίσεις. Μητροπολίτης Σύρου εκλέχθηκε το 1965.

Στα έργα του Δωροθέου στην Ιερά Μητρόπολη Σύρου περιλαμβάνονται η ανέγερση Εκκλησιαστικού οικοτροφείου, Γηροκομείου, Μουσείου (εκκλησιαστικού), καθώς και πνευματικά κέντρα. Επίσης διετέλεσε τοποτηρητής των Ιερών Μητροπόλεων Παροναξίας και Θήρας, ενώ είχε επισκεφθεί πολλά Πατριαρχεία και ξένες Εκκλησίες, από τις οποίες και είχε λάβει πολλές διακρίσεις.

Ο Μητροπολίτης Δωρόθεος, κατά τη διάρκεια της Δικτατορίας, με σειρά επιστολών του προς τον δικτατορικό Αρχιεπίσκοπο Ιερώνυμο Κοτσώνη ζητούσε άδεια να επισκεφθεί τους εξόριστους στη Γυάρο αλλά και κατέθεσε πρόταση για την απελευθέρωση των εξορίστων του νησιού. Ο Ιερώνυμος όμως απέρριψε τα αιτήματα του Μητροπολίτη Δωρόθεου.

Ο Δωρόθεος Στέκας κοιμήθηκε παραμονή του Δεκαπενταύγουστου στις 14 Αυγούστου του 2001.
Γεώργιος Μαύρος

-->
Ο Γεώργιος Μαύρος (Καστελλόριζο Μεγίστης, 15 Μαρτίου 1909 - Αθήνα, 6 Μαΐου 1995) ήταν Έλληνας πολιτικός του 20ού αιώνα, πολλές φορές υπουργός, πρόεδρος του κόμματος Ένωσις Κέντρου - Νέες Δυνάμεις - μετέπειτα Ένωση Δημοκρατικού Κέντρου.
Αμφίονας της Νιόβης

Ο Αμφίονας της Νιόβης ήταν γιος της Νιόβης και του Αμφίονα, γιου της Αντιόπης. Σύμφωνα με την παράδοση, ήταν ο μόνος που σώθηκε από την εκδίκηση του Απόλλωνα κατά της μητέρας του (Απολλόδωρος Γ, 5, 6). Σε άλλους μύθους, αναφέρεται ως Αμφιαλεύς ή Αμφιλεύς. Ο Παυσανίας πάλι (Β 21, 9) αναφέρει ότι ο μόνος γιος της Νιόβης που διασώθηκε λεγόταν Αμύκλας.
Ντάνιελ Γκάμπριελ Φαρενάιτ

Ο Ντάνιελ Γκάμπριελ Φαρενάιτ (γερμανικά: "Daniel Gabriel Fahrenheit", 24 Μαΐου 1686, Γκντανσκ – 16 Σεπτεμβρίου 1736, Χάγη) ήταν Γερμανικής καταγωγής φυσικός, μηχανικός και εφευρέτης.
Άνθρωπος για όλες τις δουλειές

Το Άνθρωπος για όλες τις δουλειές είναι τίτλος απρόμαυρης ελληνικής κινηματογραφικής ταινίας, παραγωγής 1966, σε σκηνοθεσία του Γιώργου Κωνσταντίνου. Το σενάριο υπογράφουν οι Γιώργος Κωνσταντίνου και Χρήστος Κυριάκος ενώ η παραγωγή έγινε από την εταιρεία Αφοι Ρουσόπουλλοι.
Η Σωφερίνα

Η Σωφερίνα είναι ελληνική κωμική ταινία του 1964, σε σκηνοθεσία Αλέκου Σακελλάριου και σε σενάριο Γιώργου Ρούσσου, το οποίο βασίστηκε σε θεατρικό έργο του τελευταίου, ονόματι "Το τελευταίο ψέμα". Η ταινία αυτή βγήκε στις αίθουσες την ίδια εβδομάδα με την ταινία Το δόλωμα που είχε το ίδιο πρωταγωνιστικό δίδυμο, αλλά διαφορετική εταιρεία παραγωγής. Στην ταινία συμπρωταγωνίστησαν για πρώτη και μοναδική φορά δύο μεγάλες σταρ της εποχής, η Αλίκη Βουγιουκλάκη και η Μάρω Κοντού.
Κίτρινη Θάλασσα

<br>
thumb|right|250px|
Η Κίτρινη Θάλασσα είναι θάλασσα του βορειοδυτικού Ειρηνικού ωκεανού. Αποτελεί θαλάσσια λεκάνη που ορίζεται βόρεια και δυτικά από την Κίνα και ανατολικά από τη χερσόνησο της Κορέας. Έχει συνολική έκταση 404.000 τετρ. χιλιόμετρα. 

Η Κίτρινη Θάλασσα χωρίζεται προς νότο από τη βόρεια (τμήμα) της Ανατολικής Κινεζικής θάλασσας, από τη νοητή γραμμή κατά διεύθυνση ΝΔ-ΒΑ, που συνδέει τον λιμένα Σαγκάης με το νοτιοδυτικό κορεάτικο νησί Τζέτζου.
Νεφέλωμα Λιμνοθάλασσας

Το Νεφέλωμα Λιμνοθάλασσας, γνωστό και ως Μ8 (Μεσιέ 8) ή NGC 6523, είναι ένα διάχυτο νεφέλωμα που βρίσκεται στον αστερισμό Τοξότη και είναι ορατό με γυμνό μάτι σε απολύτως σκοτεινό ουρανό υπό καλές συνθήκες ορατότητας.
Πάμφυλος

Ο Πάμφυλος ήταν γιος του Αιγιμίου, εγγονός του Δώρου, και αδελφός των Δύμα και του Δώρου, ο Πάμφυλος ηταν γενάρχης μιας εκ των τριών δωρικών φυλών των Παμφυλίων που κατοικούσαν στη περιοχής της Παμφυλίας, στο σημερινό κόλπο της Αττάλειας (Τουρκία). 

Ο Πάμφυλος φέρεται να φονεύθηκε στο πόλεμο των συμμάχων του Ηρακλειδών κατά του Τισαμενού.
Επιμενίδης

O Επιμενίδης ήταν θρησκευτικός διδάσκαλος, προφήτης και μάντης, καταγόμενος από την Κρήτη (κατά τον Διογένη Λαέρτιο από την Κνωσό, κατά τον Πλούταρχο από τη Φαιστό). Ο Θεόπομπος και πολλοί άλλοι συγγραφείς υποστήριζαν ότι είναι υιός του Φαιστίου ενώ άλλοι πίστευαν πως είναι υιός του Δωσιάδα ή του Αγήσαρχου. Σύμφωνα με την μυθική παράδοση περί του βίου του, όταν τον είχε στείλει ο πατέρας του να ψάξει κάποιο πρόβατο στα χωράφια, ο Επιμενίδης μπερδεύτηκε και μπήκε σε μια σπηλιά όπου κοιμήθηκε για 57 χρόνια, εξ ου και η παροιμιώδης φράση "Επιμενίδειος ύπνος". Όταν ξύπνησε, άρχισε και πάλι να ψάχνει το πρόβατο, πιστεύοντας ότι έχει κοιμηθεί λίγο. Δεν το έβρισκε και έτσι κατευθύνθηκε προς το χωράφι του όπου τα βρήκε όλα διαφορετικά και το χωράφι ανήκε σε διαφορετικό ιδιοκτήτη. Έπειτα πήγε στην πόλη για να αναζητήσει απαντήσεις και βρήκε τον αδελφό του που ήταν γέροντας πια, ο οποίος του είπε όλη την αλήθεια. Όταν έμαθαν αυτή την ιστορία οι Έλληνες τον θεώρησαν αγαπημένο των Θεών.. Το μόνο ιστορικό γεγονός του βίου του, αναφέρεται στην κάθαρση της Αθήνας από το Κυλώνειο Άγος (596 π.Χ.).
Ευβουλίδης

O Ευβουλίδης ήταν Μιλήσιος διαλεκτικός φιλόσοφος της Μεγαρικής σχολής, διδάσκαλος του Δημοσθένους.

Ο Ευβουλίδης ο οποίος συγκαταλέγεται στους διαδόχους του Ευκλείδη, άσκησε έντονη κριτική κατά της θεωρίας περί κατηγοριών του Αριστοτέλη, καθώς επίσης και κατά του αριστοτελικού ορισμού της κίνησης.

Όπως πληροφορούμαστε από τον G. Ryle (1970), οι Μεγαρικοί υπό τον Ευβουλίδη όριζαν ως πραγματικό αυτό που πραγματοποιείται κάποια στιγμή μέσα στο παρόν. Ως δυνατό όριζαν αυτό που παρουσιάζεται ως υπαρκτό μέσα στο παρόν ή το μέλλον. Το αναγκαίο το ταύτιζαν με αυτό που ισχύει κάθε στιγμή και επομένως δεν θα είναι ποτέ ψεύτικο, ενώ το μη αναγκαίο είναι αυτό που είναι ήδη ή θα γίνει κάποια στιγμή ψευδές.

Επιπλέον, ο Ευβουλίδης ήταν δεινός "τεχνουργός" σοφισμάτων. Ένα από τα σοφίσματα που του αποδίδονται είναι ο "ψευδόμενος" με το οποίο ο φιλόσοφος διερωτάται: αν κάποιος παραδεχτεί ότι αυτή τη στιγμή ψεύδεται, αυτό που λέει είναι αλήθεια ή ψέμα; 

Άλλο σόφισμα του Ευβουλίδη ήταν ο "εγκεκαλυμμένος". Πρόκειται για ένα εριστικό παίγνιο με βάση το ρήμα "γνωρίζω" και τις σημασίες του: "Λες ότι γνωρίζεις τον αδελφό σου. Τον άνθρωπο που ήλθε αυτή ακριβώς τη στιγμή, έχοντας το κεφάλι καλυμμένο, δεν τον γνώρισες. Και όμως είναι ο αδελφός σου". Άλλο σόφισμα: Θεωρείται φαλακρός ένας άνθρωπος, όταν έχει μόνο μία τρίχα; ή δύο; ή τρεις; ή μέχρι πόσες;
Έβερεστ

Το Έβερεστ (νεπαλικά: "Σαγκαρμάθα" - सगरमाथा", θιβετιανά: Τσομολάνγκμα -" ཇོ་མོ་གླང་མ, κινεζικά: Τσουμουλάνγκμα - 珠穆朗玛) είναι η ψηλότερη κορυφή της οροσειράς των Ιμαλαΐων και η κορυφή της το υψηλότερο σημείο της Γης πάνω από την επιφάνεια της θάλασσας, σε υψόμετρο 8.848,86 μέτρων. Αν όμως μετρήσει κάνεις το ψηλότερο σημείο από το κέντρο της Γης και όχι από την επιφάνεια της θάλασσας, τότε το ηφαίστειο Τσιμποράσο (Chimborazo) στην χώρα του Ισημερινού με ύψος από την θάλασσα 6.268 μέτρα είναι κατά 2.168 μέτρα ψηλότερο από το Έβερεστ και αυτό γιατί η Γη δεν είναι τέλεια σφαίρα και τα σημεία κοντά στον ισημερινό είναι πιο μακριά από το κέντρο της Γης από τα σημεία της υπόλοιπης επιφάνειας. Παραδείγματος χάριν η απόσταση από το κέντρο της Γης και οποιοδήποτε σημείο στον ισημερινό της Γης με την απόσταση από το κέντρο της Γης και τον βόρειο ή νότιο πόλο, είναι 21,3 χιλιόμετρα μεγαλύτερη (21.300 μέτρα).</ref> Βρίσκεται μεταξύ Νεπάλ και Θιβέτ, σε γεωγραφικές συντεταγμένες 28ο Β, 87ο Α. Το ύψος της μεταβάλλεται κατά μερικά χιλιοστά κάθε έτος λόγω της διαδικασίας ορογένεσης που δημιούργησε τα Ιμαλάια και συνεχίζεται και στην εποχή μας καθώς η Ινδική τεκτονική πλάκα συγκρούεται με την Ευρασιατική.

Τα 8.850 μέτρα είναι τα δύο τρίτα του ύψους της Τροπόσφαιρας. Σε αυτό το ύψος, ο αέρας είναι αραιός και η έλλειψη οξυγόνου, οι δυνατοί άνεμοι και οι εξαιρετικά χαμηλές θερμοκρασίες εμποδίζουν την ανάπτυξη χλωρίδας ή πανίδας στις ανώτερες πλαγιές.
Λεύκιππος

Ο Λεύκιππος ήταν Έλληνας φιλόσοφος του 5ου αι. π.Χ. από τα Άβδηρα ή την Μίλητο, εισηγητής της ατομικής θεωρίας, δάσκαλος του Δημόκριτου. Διατύπωσε πρώτος την υπόθεση ότι η ύλη αποτελείται από άτομα.
Αρχύτας ο Ταραντίνος

Ο Αρχύτας ο Ταραντίνος (Τάραντας, Μεγάλη Ελλάδα, 428 π.Χ. – Τάραντας, Μεγάλη Ελλάδα, 347 π.Χ.) ήταν αρχαίος Έλληνας φιλόσοφος, πολιτικός, στρατηγός, μαθηματικός, εφευρέτης και μηχανικός. Υπήρξε ο εφευρέτης της πρώτης αυτόνομης πτητικής μηχανής παγκοσμίως.
Μέλισσος ο Σάμιος

O Μέλισσος ο Σάμιος, γιος του Ιθαγένη ήταν αρχαίος Έλληνας φιλόσοφος εκ των Προσωκρατικών, καταγόμενος από τη Σάμο, που έζησε τον 5ο αιώνα π.Χ.. Υπήρξε μαθητής και ομόδοξος του Παρμενίδη και εκπρόσωπος (μάλλον ο τελευταίος) της ελεατικής σχολής.

Το 440 π.Χ., όταν ο Περικλής έπλευσε με 44 τριήρεις εναντίον της Σάμου, που είχε αποσκιρτήσει από την Αθηναϊκή Συμμαχία, ο Μέλισσος ανέλαβε την αρχιστρατηγία του στρατού των Σαμίων. Αρχικά είχε επιτυχίες, αλλά τελικώς οι Αθηναίοι, μετά από πολιορκία εννέα μηνών, ανάγκασαν τους αποστάτες να παραδοθούν.
Ερρίκος της Φλάνδρας

μικρογραφία|Αναπαράσταση σε νόμισμα του Ερρίκου της Φλάνδρας
thumb|right|250px|Ερρίκος της Φλάνδρας - μικρογραφία 13ου αιώνα
Ο Ερρίκος της Φλάνδρας ("Henri Ier de Hainaut", 1176 – 11 Ιουνίου 1216) δεύτερος Λατίνος αυτοκράτορας της Κωνσταντινούπολης (1206 - 1216) ήταν νεώτερος γιος του Βαλδουίνου Ε΄ του Αινώ και της Μαργαρίτας της Φλάνδρας αδελφής του Φιλίππου της Αλσατίας, κόμητος της Φλάνδρας διάδοχος στην Λατινική Αυτοκρατορία του μεγαλύτερου αδελφού του ιδρυτή της Λατινικής Αυτοκρατορίας Βαλδουίνου Α΄.
Βότκα

Η βότκα είναι διαφανές ποτό, απόσταγμα δημητριακών (σιταριού, κριθαριού, σίκαλης ή μίγματος) αλλά και άλλων υλών όπως η πατάτα. Ανάμεσα στις βότκες οι οποίες φτιάχνονται από σιτηρά, αυτες που παράγονται από σκέτο σιτάρι θεωρούνται καλύτερες ποιοτικά.

Η λέξη προέρχεται από τη σλάβικη λέξη "voda" που σημαίνει "νερό". Βότκα είναι στα ρώσικα το "νεράκι". 

Εκτός από τους διάφορους τύπους αρωματικών ουσιών, η βότκα αποτελείται από νερό και οινόπνευμα. Η βότκα έχει συνήθως περιεκτικότητα σε οινόπνευμα που κυμαίνεται από 35% ως 50% vol. Η κλασική ρωσική βότκα έχει περιεκτικότητα 40% vol. Αυτό αναφέρει η έρευνα του Μεντελέγιεφ το 1894. Σύμφωνα με το Μουσείο Βότκας στην Αγία Πετρούπολη, ο Μεντελέγιεφ βρήκε ότι το τέλειο ποσοστό είναι 38%. Βάσει του αμερικανικού ομοσπονδιακού νόμου, η ελάχιστη περιεκτικότητα οινοπνεύματος της βότκας είναι 40% vol., ενώ στην Ευρώπη το ελάχιστο είναι 37,5%. 

Η βότκα καταναλώνεται σκέτη, αλλά η αύξηση της δημοτικότητάς της οφείλεται στα κοκτέιλ και άλλα μικτά ποτά, όπως το "Bloody Mary" και το "Martini".

Οι λαοί στα κράτη της πιθανής προέλευσης της βότκας έχουν ονόματα για τη βότκα με ρίζες που σημαίνουν «κάψιμο». (πολωνικά: gorzałka; ουκρανικά: горілка, "χορίλκα", λευκορωσικά: гарэлка, "χαρέλκα", λιθουανικά: degtinė; λετονικά: degvīns, "ντέγκβινς", σουηδικά: brännvin,"μπρένβιν". Στη Ρωσία το 17ο και 18ο αιώνα γκοριάστσεγιε βίνο).
Στο Παρά 5

To Στο Παρά 5 είναι ελληνική κωμική τηλεοπτική σειρά που προβλήθηκε από το Mega Channel τις τηλεοπτικές σεζόν 2005-2006 και 2006-2007. Σεναριογράφος της σειράς είναι o Γιώργος Καπουτζίδης, ο οποίος είχε και το ρόλο ενός εκ των πέντε πρωταγωνιστών. Ο σκηνοθέτης της σειράς είναι ο Αντώνης Αγγελόπουλος. 

Η σειρά θεωρείται μια από τις καλύτερες της ελληνικής τηλεόρασης. Πρωταγωνιστούν η Σμαράγδα Καρύδη (Ντάλια Χατζηαλεξάνδρου), η Ελισάβετ Κωνσταντινίδου (Ζουμπουλία Αμπατζίδου), ο Αργύρης Αγγέλου (Φώτης Βουληνός), ο Γιώργος Καπουτζίδης (Σπύρος Δελόγλου) και η Αγγελική Λάμπρη (Αγγέλα Ιωακειμίδου)
Ζαποτέκοι

Παλάτι των κολώνων, Μίτλα, [[Οαχάκα (πολιτεία)|Οαχάκα]].
thumb|350px|right|Έκταση του πολιτισμού των Ζαποτέκων
Μια ταφική [[λάρνακα]] σε σχήμα ενός 8εού με κεφάλι [[νυχτερίδα|νυχτερίδας]] και σώμα [[ιαγουάρος|ιαγουάρου]], από την Οαχάκα, χρονολογημένη στη χρονική περίοδο [[300]] - [[650]]. Ύψος 23 [[εκατοστόμετρο|εκατοστόμετρα]].

Οι Ζαποτέκοι ήταν ιθαγενής προκολομβιανός πολιτισμός που άνθησε στην Κοιλάδα της Οαχάκα, στη Νότια Κεντρική Αμερική. Κατά την προκολομβιανή περίοδο αποτέλεσαν έναν από τους κύριους πολιτισμούς της Κεντρικής και της Νότιας Αμερικής. Τα αρχαιολογικά ευρήματα αποδεικνύουν την ύπαρξη του πολιτισμού τους πριν τουλάχιστον 2500 χρόνια. ενδείξεις δείχνουν ότι ο πολιτισμός τους άρχισε πριν πάνω από 2.500 χρόνια. Άφησαν αρχαιολογικές ενδείξεις στην αρχαία πόλη του Μόντε Αλμπάν με τη μορφή κτιρίων, γηπέδων, θαυμάσιων τάφων και κτερισμάτων, που περιλαμβάνουν καλοδουλεμένα χρυσά κοσμήματα. Η Μόντε Αλμπάν είναι μια από τις πρώτες (γνωστές) μεγάλες πόλεις της Κεντρικής Αμερικής και η πρωτεύουσα του κράτους των Ζαποτέκων, που είχε κυριαρχήσει μεγάλο ποσοστό από τη σημερινή Οαχάκα, που είναι Πολιτεία του Μεξικού. Σήμερα υπάρχουν ακόμη απόγονοι λαοί στην περιοχή που φέρουν ακόμη αυτό το όνομα και ιδιαίτερες παραδόσεις.
Μονή Προυσού

thumb|right|Άποψη της Μονής Προυσού, με το ομώνυμο χωριό στο βάθος.
Η Μονή Προυσού είναι μοναστήρι του Νομού Ευρυτανίας. Βρίσκεται 31 χιλιόμετρα νότια του Καρπενησίου και 53 βορειοανατολικά του Αγρινίου, 2 χιλιόμετρα από το ομώνυμο χωριό και αποτελεί πνευματικό και προσκυνηματικό κέντρο ολόκληρης της περιοχής. Είναι χτισμένη σε απόκρημνη, βραχώδη περιοχή μεταξύ των βουνών Χελιδώνα, Καλιακούδα και της οροσειράς του Παναιτωλικού, η οποία είναι κατάφυτη με έλατα.

Η Ιερά Μονή Προυσού είναι αφιερωμένη στην Παναγία και εορτάζει στις 23 Αυγούστου (στην Απόδοση της Κοίμησης).
Καλημέρα Ζωή

Το Καλημέρα Ζωή είναι μία ελληνική καθημερινή τηλεοπτική σειρά που δημιουργήθηκε από τον Νίκο Φώσκολο για τον τηλεοπτικό σταθμό ΑΝΤ1. Η σειρά έκανε πρεμιέρα στις 26 Νοεμβρίου 1993 και αποτελεί την δεύτερη καθημερινή τηλεοπτική σειρά του Νίκου Φώσκολου μετά την Λάμψη, που είχε ξεκινήσει να προβάλλεται το 1991, με τις δύο σειρές να μοιράζονται κοινά στοιχεία. Η σειρά παρουσιάζει την παράλληλη ζωή δυο οικογενειών, της πλούσιας και ισχυρής οικογένειας Άρχου, και της οικογένειας του αστυνόμου Στάθη Θεοχάρη. Από το 2000 η οικογένεια Άρχου παύει να υπάρχει πλέον στη σειρά και το περιεχόμενο εστιάζει περισσότερο σε αστυνομικές και κοινωνικές ιστορίες, με τα μέλη της οικογένειας Θεοχάρη να παραμένουν στη σειρά μέχρι το τέλος της.

Σκηνοθέτες της σειράς υπήρξαν οι Λίνος Χριστοδούλου, Νίκος Φώσκολος και Γιώργος Βουτσίνος, ενώ σεναριογράφοι ήταν οι Νίκος Φώσκολος και Ντέλλα Φώσκολου. Το τελευταίο επεισόδιο της σειράς προβλήθηκε στις 31 Μαρτίου του 2006. Η σειρά έφτασε συνολικά τα 3.093 επεισόδια, το δεύτερο μεγαλύτερο νούμερο στην ιστορία της ελληνικής τηλεόρασης μετά τη Λάμψη (1991 - 2005), η οποία έφτασε τα 3.457 επεισόδια.

Κατά τη διάρκεια των 13 χρόνων προβολής της σειράς, περισσότεροι από 1.000 ηθοποιοί έλαβαν μέρος σε αυτή. Αυτοί με την μακροβιότερη παρουσία στη σειρά ήταν η Μυρτώ Πισπινή που συμμετείχε στην σειρά από το πρώτο μέχρι το τελευταίο επεισόδιό της, η Μίνα Χειμωνά που συμμετείχε στη σειρά από το 1993 μέχρι το 2005, ο Γιώργος Βασιλείου στο ρόλο του Στάθη Θεοχάρη που συμμετείχε από το 1993 μέχρι το 2004, ενώ εξίσου μεγάλους ρόλους από άποψη χρονικής παρουσίας είχαν οι ηθοποιοί Μάρθα Κουμπάρου, Βίκυ Καπετάνη, Δημήτρης Αρώνης, Γιώργος Ματαράγκας, Γιάννης Ευαγγελίδης, Σπύρος Μισθός και Μαίρη Βιδάλη.

Τον Μάρτιο του 2006, ο τηλεοπτικός σταθμός ANT1 αποφάσισε να ολοκληρώσει τη σειρά πριν ακόμα λήξει η 13η σεζόν, διότι η τηλεθέαση δεν ήταν η ίδια με τους προηγούμενους κύκλους της σειράς.
Θερμοδυναμική

Η Θερμοδυναμική είναι η μελέτη της μετατροπής της ενέργειας από μηχανική ενέργεια -έργο- σε θερμότητα και αντίστροφα, μέσα από τη μελέτη των θερμικών διεργασιών. Με τον όρο διεργασία εννοούμε την μετάβαση από τη μια κατάσταση ενός συστήματος σε μια άλλη. Η Θερμοδυναμική ασχολείται μόνο με την μακροσκοπική απόκριση των συστημάτων που την αποτελούν, την οποία και μπορούμε να υπολογίσουμε πειραματικά. Η Θερμοδυναμική σήμερα αποτελεί έναν πολύ βασικό κλάδο της Φυσικής, με πολλές εφαρμογές σε άλλες επιστήμες, και διδάσκεται ως προπτυχιακό μάθημα σε επιστήμονες και μηχανικούς σε όλο τον κόσμο.

Η λέξη «Θερμοδυναμική» έχει το εξής νόημα: 

Θερμοδυναμική = «θερμο» + «δυναμική», δηλαδή ο τομέας της Φυσικής που ασχολείται με την δυναμική (μεταφορά και μετατροπή σε άλλη μορφή ενέργειας) της θερμότητας

Θερμότητα: μορφή της ενέργειας που μεταφέρεται από ένα σώμα σε ένα άλλο λόγω διαφοράς θερμοκρασίας μεταξύ τους (μάλιστα η κατεύθυνση της αυθόρμητης μεταφοράς της θερμότητας είναι από το θερμότερο προς το ψυχρότερο αντικείμενο)
Ατμόπλοιο

thumb|right|300px|Το τροχήλατο «"Κλερμόντ"» του Ρόμπερτ Φούλτον, το πρώτο ατμόπλοιο του κόσμουΑτμόπλοιο Α/Π (Steam ship S/S ή Steamer) ονομάζεται το πλοίο που χρησιμοποιεί, για τη πρόωσή του, ατμομηχανή.
Τα ατμόπλοια αντικατέστησαν τα σκάφη που κινούνταν με ιστία, τα ιστιοφόρα. Το πρώτο πλοίο που κατασκευάστηκε να κινείται με ατμομηχανή ήταν το τροχήλατο πλοίο «Κλερμόντ» το 1807, κατασκευαστής του οποίου ήταν ο Ροβέρτος Φούλτον. Το 1820 η χρήση του ατμού στα πλοία άρχισε να γενικεύεται. Από δε το 1850 που άρχισε η ευρύτερη εφαρμογή (εγκατάσταση) του διαμήκη ελικοφόρου άξονα, αντί του εγκάρσιου των τροχήλατων, ο εκτοπισμός των ιστιοφόρων αφενός αλλά και αυτών των ατμοκίνητων τροχήλατων αφετέρου διαγράφονταν πλέον ως δεδομένος. Οι πρώτες ατμοτουρμπίνες (ατμοστρόβιλοι) που τοποθετήθηκαν σε πλοίο ήταν το 1907, στο αγγλικό υπερωκεάνειο «Μαυριτάνια».

Από ναυπηγικής πλευράς η εμφάνιση των ατμόπλοιων οδήγησε στο διαχωρισμό ναυπήγησης φορτηγών πλοίων και επιβατηγών πλοίων που αποτέλεσαν έκτοτε τους δύο βασικούς κλάδους στη ναυτιλία.
Ανάχαρσις

Ο Ανάχαρσις ήταν Σκύθης ηγεμόνας και σοφός του 6ου αιώνα π.Χ., γιος του Γνούρου, θαυμαστής του ελληνικού πολιτισμού επηρεασμένος από την μητέρα του, ελληνικής καταγωγής.
Επίχαρμος

Ο Επίχαρμος (5ος π.Χ. αι.) ήταν κωμωδιογράφος και φιλόσοφος από την Κω. Αναδείχθηκε ένας από τους μεγαλύτερους ποιητές της αρχαίας Ελλάδας. 

Από μικρή ηλικία μετανάστευσε στις Συρακούσες ενώ έζησε και στην Σικελία. Ελάχιστα έργα του έχουν διασωθεί , όχι ολόκληρα, και αυτά από άλλους συγγραφείς όπως ο Διογένης ο Λαέρτιος , ο Πλάτων κ.α. 

Για τον τόπο γέννησής του ερίζουν πολλές πόλεις, Ο Διογένης ο Λαέρτιος αναφέρει ότι γεννήθηκε στην Αστυπάλαια της Κω, το Λεξικό της Σούδας στις Συρακούσες ή στην Σικελική πόλη Κράστος. Ο Διογένης ο Λαέρτιος μάλιστα αναφέρει ότι ο πατέρας του μετακόμισε με την οικογένεια του στα Μέγαρα και από εκεί μετά στη Σικελία. Όταν μεγάλωσε ο Επίχαρμος εγκαταστάθηκε στις Συρακούσες και εργάστηκε για τους τυράννους Γέλωνα και Ιέρωνα. 

Πέθανε 90 ετών ή κατά άλλους 97. Ο Διογένης ο Λαέρτιος αναφέρει ότι οι Συρακούσιοι είχαν στήσει μπρούτζινο ανδριάντα του .

Είχε γράψει 32 ή 52 κωμωδίες οι περισσότερες έχουν χαθεί ή έχουν διασωθεί μικρά τμήματά τους. Έργα του αναφέρονται τα "Κύκλωψ, Προμηθεύς, Αγρωστίνος" κ.α.
Λάσος ο Ερμιονεύς

Ο Λάσος ο Ερμιονεύς ήταν λυρικός ποιητής και μουσικός (6ος αιώνας π.Χ.). Γεννήθηκε στην Ερμιόνη. Έζησε και έδρασε στην Αθήνα, στην αυλή του Ιππάρχου γιου του τυράννου των Αθηνών Πεισιστράτου. Από κάποιους κατατάσσεται στους επτά σοφούς της αρχαιότητας, αντί του Περιάνδρου. Γιος του Χαρβίνου ή Χαβρίνου, ήταν μαθητής του Αργείου Σακάδα. Όταν εγκαταστάθηκε στην Αθήνα ίδρυσε Μουσική Σχολή και ασχολήθηκε με τη λυρική ποίηση. 

Θεωρείται ο μεγάλος μεταρρυθμιστής του διθυράμβου, ύστερα από τον Αρίωνα. Τελειοποίησε τον διθύραμβο, τους εγκυκλίους χορούς και ήταν ο πρώτος που έγραψε θεωρία της μουσικής. Λέγεται ότι δίδαξε τον Πίνδαρο. Σε αγώνα διθυραμβοποιών που οργανώθηκε στην Αθήνα το 508 π.Χ., κατόπιν εισήγησής του, διαγωνίσθηκε με τον Σιμωνίδη τον Κείο, βάση αναφορών του Αριστοφάνη.

Υπάρχει αναφορά του Ηροδότου ότι συνέλαβε τον εταίρο χρησμοδότη ποιητή της αυλής του Ίππαρχου, τον Ονομάκριτο, να κατασκευάζει ψεύτικους χρησμούς στα ποιήματα του Μουσαίου, τον κατήγγειλε για κατάχρηση εμπιστοσύνης του τυράννου και πέτυχε την εξορία του.

Λέγεται ότι ο Λάσος έγραψε δύο ποιήματα, τους «Κενταύρους» και τον ύμνο στη θεά Δήμητρα, ως λειπογράμματα δίχως το γράμμα σίγμα. Αυτό το έκανε γιατί είχε δυσκολία στην προφορά του συμφώνου.

Από τα έργα του μόνο ελάχιστοι στίχοι διασώθηκαν. Οι στίχοι που διασώζονται από τον ύμνο προς την Δήμητρα είναι:
Γαλαξίδι

Το Γαλαξίδι (ή Γαλαξείδι) είναι παραθαλάσσια κωμόπολη της τέως επαρχίας Παρνασσίδας του Νομού Φωκίδας και υπάγεται στον διευρυμένο Δήμο Δελφών. Βρίσκεται στη βόρεια ακτή του Κορινθιακού κόλπου και, συγκεκριμένα, στη δυτική πλευρά του κόλπου της Ιτέας. Είναι αρκετά γνωστό για τη ναυτιλία που είχε αναπτύξει τον προηγούμενο αιώνα καθώς και για τη γραφικότητα του, λόγοι για τους οποίους προσελκύει αρκετούς επισκέπτες, κυρίως κατά τους θερινούς μήνες. Ο μόνιμος πληθυσμός του, σύμφωνα με την Απογραφή του 2011, ανέρχεται σε 2.011 κατοίκους.
Κατερίνα Ανδρεάδη

Η Κατερίνα Ανδρεάδη (1903 – 1 Μαΐου 1993), πιο γνωστή ως «κυρία Κατερίνα», ήταν Ελληνίδα ηθοποιός.
Πολ Βανς

<br>

Ο Πολ Βανς ("Paul Vance", 4 Νοεμβρίου 1929 - ...) είναι Αμερικανός τραγουδοποιός. 

Μαζί με τον Λι Πόκρις (Lee Pockriss), ο Βανς έγραψε επιτυχίες, όπως το «"Itsy Bitsy Teenie Weenie Yellow Polka Dot Bikini"», το 1960, που τραγούδησε ο Μπράιαν Χάιλαντ (Brian Hyland). Το ιδιαίτερα καλοκαιρινό και δροσερό τραγούδι βρέθηκε μέσα σε μια νύχτα στην κορυφή των αμερικανικών τσαρτ, τον Αύγουστο του 1960, και εξελίχθηκε σε καλτ μελωδία με το πέρασμα των δεκαετιών, χωρίς να σταματήσει να παίζει στο ραδιόφωνο και στις σύγχρονες συλλογές των δισκογραφικών εταιρειών.
Ο Πολ Βανς συνέθεσε επίσης με τον μουσικό του συνεργάτη το «"Catch a falling star"», επιτυχία που ερμήνευσε το 1958 o Πέρι Κόμο. 
Σε συνέντευξή του τη δεκαετία του ’60 είχε πει πως είχε γράψει το σάουντρακ του μπικίνι σε 25 μόλις λεπτά και το ηχογράφησε σε μια βδομάδα. Το κομμάτι ακούγεται σε δεκάδες ταινίες και ξαναηχογραφήθηκε το 1990 από Βρετανό τηλεπαρουσιαστή. Στην Αμερική συνόδευσε πρόσφατα διαφήμιση γιαουρτιού.
Μπράιαν Χάιλαντ

Ο Μπράιαν Χάιλαντ (γεννήθηκε στις 12 Νοεμβρίου 1943) είναι Αμερικανός τραγουδιστής της ποπ. Έγινε διάσημος στις αρχές της δεκαετίας του ' 60. Το τραγούδι που τον έκανε γνωστό ήταν το "Itsy Bitsy Teenie Weenie Yellow Polka Dot Bikini", που κυκλοφόρησε στις 8 Αυγούστου 1960 και έλεγε για ένα ντροπαλό κορίτσι που ήταν βυθισμένο στο νερό και
δεν ήθελε να βγει, για να μη φανεί το μικροσκοπικό της μαγιό.
Μπάιρον Νέλσον

Ο Μπάιρον Νέλσον (4 Φεβρουαρίου 1912- 26 Σεπτεμβρίου 2006) ήταν κορυφαίος Αμερικανός γκόλφερ, που διακρίθηκε από το 1935 μέχρι το 1946. Ήταν ο μόνος που κατέκτησε 11 διαδοχικά τουρνουά και συνολικά 18 τουρνουά το 1945. Αποχώρησε από το γκολφ σε ηλικία 34 ετών και αποσύρθηκε στο ράντσο του. Ήταν επίσης γνωστός για την ιπποτική συμπεριφορά του, που του είχε χαρίσει το προσωνύμιο «Λόρδος Βύρων».
Φέρεντς Γκιουρτσάνι

Ο Φέρεντς Γκιουρτσάνι ("Ferenc Gyurcsány", 4 Ιουνίου 1961-) είναι πολιτικός από την Ουγγαρία και έκτος πρωθυπουργός της τρίτης Ουγγρικής Δημοκρατίας. Έγινε πρωθυπουργός επίσημα στις 29 Σεπτεμβρίου του 2004 και παραιτήθηκε τον Μάρτιο του 2009. Υπηρέτησε στην πρωθυπουργία ως τις 14 Απριλίου του 2009.
Ελευθέριος Μουζάκης

Ο Ελευθέριος Μουζάκης (1913 - 28 Σεπτεμβρίου 2006) ήταν Έλληνας επιχειρηματίας, γνωστός ως ο "πατέρας της κλωστοϋφαντουργίας", τελευταίος εν ζωή παραδοσιακός κλωστοβιομήχανος. Ήταν ιδρυτής και πρόεδρος των εταιρειών του ομώνυμου ομίλου. 

Ξεκίνησε το 1933, ως υπάλληλος μιας εμπορικής εταιρείας κλωστών.Το 1944 ίδρυσε μία μικρή επιχείρηση, την “Κλωσταί Πεταλούδας-Μουζάκης", ενώ το 1952 ανέλαβε την αποκλειστική εισαγωγή και διάθεση των προϊόντων DMC – Γαλλίας. Το 1957 μαζί με την “Κλωσταί Κιθαρας”, συγκροτεί την “Κλωστοβιομηχανίαι Ελλάδος Α.E.", στην οποία περιέρχονται οι εν τω μεταξύ εξαγορασθείσες εταιρείες και τα σήματά τους. Απέκτησε έτσι το μεγαλύτερο μερίδιο της ελληνικής αγοράς σε κλωστές ραφής και κεντήματος.

Το 1991 η εταιρεία του εισήχθη στο Χρηματιστήριο και υπέγραψε συμβόλαιο με την Madeira Γερμανίας για την αποκλειστική εισαγωγή και διάθεση των προϊόντων της στην Ελλάδα. 

Το 1995 ίδρυσε την εταιρεία “Ελ. Δ. Μουζάκης – Εκκοκκιστήρια Σερρών Α.Ε.", στην οποία η “Ελ. Δ. Μουζάκης Α.Ε.Β.Ε.Μ.Ε.", συμμετέχει στο κεφάλαιο της κατά 51%. 

Το 1998 υπέγραψε συμβόλαιο με γερμανική εταιρεία για την αποκλειστική εισαγωγή και διάθεση των προϊόντων της στην ελληνική αγορά. 

Το 1999 η εταιρεία εισήλθε στο κεφάλαιο της εταιρείας “Ήλιος Α.Ε.Β.Ε." και συμμετέχει κατά 50%, και στο κεφάλαιο της εταιρείας “Robert Matra” με συμμετοχή 60%. 

Ο Μουζάκης απεβίωσε το 2006.

Μουζάκης Ελευθέριος
Γιαγοβί Αγκμπογιμπό

Ο Γιαγοβί Αγκμπογιμπό ("Yawovi Agboyibo", 1943-2020) ήταν Τογκολέζος δικηγόρος, ακτιβιστής των ανθρώπινων δικαιωμάτων και πολιτικός, ο οποίος χρημάτισε πρωθυπουργός της χώρας του για έναν χρόνο, από το 2006 ως το 2007.
Τόμας Χέντρικ Ίλβες

Ο Τόμας Χέντρικ Ίλβες ("Toomas Hendrik Ilves", 26 Δεκεμβρίου 1953) είναι Εσθονός πολιτικός και δημοσιογράφος, πρόεδρος της χώρας από το 2006 ως το 2016. Έχει παντρευτεί δύο φορές και έχει τρία παιδιά, ένα γιο και μία κόρη από τον πρώτο γάμο και μία κόρη από τον δεύτερο.
Σίνζο Άμπε

Ο Σίνζο Άμπε (ακριβέστερα: Σίνζοου Άμπε, , 1954-) είναι Ιάπωνας πολιτικός, πρόεδρος του Φιλελεύθερου Δημοκρατικού Κόμματος και δύο φορές πρωθυπουργός της Ιαπωνίας από τις 26 Δεκεμβρίου 2012 ως τον Σεπτέμβριο του 2020 και νωρίτερα από το 2006 μέχρι το 2007.
Λεαμπούα Τζόναθαν

Ο Λεαμπούα Τζόναθαν (Leabua Jonathan, 1914-1987) ήταν πρωθυπουργός του Λεσότο από το 1965 ως το 1970 και στη συνέχεια ως το 1986 , οπότε και η κυβέρνησή του ανατράπηκε από στρατιωτικούς.
Ντέιβιντ Κολ

Ο Ντέιβιντ Κολ ("David Bryon Cole", 3 Ιουνίου 1962 - 24 Ιανουαρίου 1995) ήταν Αμερικανός δισκογραφικός παραγωγός. Ήταν η "ψυχή" του συγκροτήματος C+C Music Factory, μαζί με τον Ρόμπερτ Κλιβιγιέ. Το συγκρότημα έκανε μεγάλη επιτυχία το 1990 με το τραγούδι Gonna make u sweat ή "Everybody dance now". Πέθανε από μηνιγγίτιδα της σπονδυλικής στήλης. Το album των C+C Music Factory "Gonna Make You Sweat" έγινε 5 φορές πλατινένιο.
Έρικ Μορίλο

Ο Έρικ Μορίλο ("Erick Morillo", 26 Μαρτίου 1971 - 1 Σεπτεμβρίου 2020) ήταν Αμερικανός μουσικός παραγωγός και DJ. Ανάμεσα στα ψευδώνυμα που χρησιμοποιούσε ήταν "Ministers De la Funk, The Dronez, RAW, Smooth Touch, RBM, Deep Soul, Club Ultimate" και "Li'l Mo Ying Yang". Ο Μορίλο ήταν περισσότερο γνωστός για την επιτυχία του 1993 "I Like to Move It", της οποίας ήταν παραγωγός με το ψευδώνυμο "Reel 2 Real" και συμπεριλήφθηκε στο σάουντρακ της παιδικής ταινίας "Μαδαγασκάρη" (2005).
Τόμι Ολιβένσια

Ο Τόμι Ολιβένσια ("Tommy Olivencia", 15 Μαΐου 1938 - 23 Σεπτεμβρίου 2006) ήταν διάσημος Πορτορικανός τραγουδιστής και μπαντλίντερ της σάλσα.
Πίτερ Κλέντζος

Ο Πίτερ Κλέντζος (Peter Clentzos) ή Παναγιώτης Χλέντζος (15 Ιουνίου 1909 - 11 Σεπτεμβρίου 2006) ήταν Ελληνοαμερικανός επικοντιστής που έλαβε μέρος στην Ολυμπιάδα του 1932 στο Λος Άντζελες. Επίσης, εργάστηκε πολλά χρόνια σε σχολεία ως καθηγητής και γυμναστής.
Αλί Αμπντουλάχ Σαλέχ

Ο Αλί Αμπντουλάχ Σαλέχ (21 Μαρτίου 1942 - 4 Δεκεμβρίου 2017) ήταν πολιτικός, που υπηρέτησε ως ο 1ος πρόεδρος της Υεμένης από τις 22 Μαΐου 1990 ως τις 27 Φεβρουαρίου 2012. Άνηκε στο Γενικό Λαϊκό Κογκρέσο.
Ανουσέχ Ανσαρί

Η Ανουσέχ Ανσαρί (γενν. 12 Σεπτεμβρίου 1966), είναι Αμερικανίδα-Ιρανή επιχειρηματίας, η οποία έγινε η πρώτη γυναίκα-τουρίστρια στο Διάστημα, επιβαίνοντας στο ρωσικό διαστημόπλοιο Soyuz, το οποίο εκτοξεύθηκε από το κοσμοδρόμιο Μπαϊκονούρ με προορισμό τον Διεθνή Διαστημικό Σταθμό.

Το "Soyuz ΤΜΑ-9" εκτοξεύθηκε στις 18 Σεπτεμβρίου 2006, μεταφέροντας εκτός της Ανσαρί τον Ρώσο κοσμοναύτη Μιχαήλ Τιούριν και τον Αμερικανό αστροναύτη Μάικλ Λόπεζ-Αλέγκρια. Η Ανουσέχ Ανσαρί μάλιστα, δεν έγινε απλώς η πρώτη γυναίκα διαστημική τουρίστρια, αλλά και η πρώτη μουσουλμάνα και Ιρανή που ταξιδεύει στο Διάστημα. Η Ανσαρί επέστρεψε στη Γη μετά από 10 ημέρες ενώ ο Τιούριν και ο Λόπεζ-Αλέγκρια παρέμειναν στον Διεθνή Διαστημικό Σταθμό για έξι μήνες.

Η Ανσαρί, που μένει στο Ντάλας και είναι επιχειρηματίας στον τομέα των τηλεπικοινωνιών, έφυγε από το Ιράν το 1984. Είναι συνιδρύτρια και Πρόεδρος της εταιρείας Prodea Systems, Inc..


Κατηγορία:Αμερικανοί αστροναύτες
Κατηγορία:Αμερικανοί επιχειρηματίες
Κατηγορία:Αμερικανοί ευεργέτες
Κατηγορία:Αμερικανοί μηχανικοί
Κατηγορία:Αμερικανοί απομνημονευματογράφοι
Κατηγορία:Ιρανοί αστροναύτες
Κατηγορία:Ιρανοί επιχειρηματίες
Κατηγορία:Ιρανοί ευεργέτες
Κατηγορία:Ιρανοί μηχανικοί
Σβεν Νίκβιστ

Ο Σβεν Νίκβιστ (Sven Vilhem Nykvist, 3 Δεκεμβρίου 1922 – 20 Σεπτεμβρίου 2006) ήταν Σουηδός διευθυντής φωτογραφίας, βραβευμένος δύο φορές με Όσκαρ. Γεννήθηκε στη Μουχέντα και συνεργάστηκε ανάμεσα σε άλλους και με τον μεγάλο σκηνοθέτη Ίνγκμαρ Μπέργκμαν. Κέρδισε δύο βραβεία Όσκαρ Φωτογραφίας για τις ταινίες "Κραυγές και Ψίθυροι" (1973) και "Φάνι και Αλέξανδρος" (1982), αμφότερες ταινίες του Μπέργκμαν ενώ προτάθηκε επίσης για τις ταινίες "Η αβάσταχτη ελαφρότητα του είναι" (1988) και για το "Βόδι" (1991), ταινία την οποία σκηνοθέτησε ο ίδιος και διαγωνίστηκε στην κατηγορία καλύτερης ξενόγλωσσης ταινίας.
Ζούζα Κορμότσι

Η Ζούζα Κορμότσι (Zsuzsa Körmöczy, 25 Αυγούστου 1924 - 16 Σεπτεμβρίου 2006) ήταν αθλήτρια της αντισφαίρισης από την Ουγγαρία. 

Είναι περισσότερο γνωστή για τις επιτυχίες της το 1958. Κατέκτησε το Γαλλικό Όπεν το 1958 στο απλό γυναικών, την τρίτη θέση στο απλό του Ουίμπλεντον και τη 2η στο ατομικό στην παγκόσμια κατάταξη στις γυναίκες. Αποχώρησε το 1964 και ανέλαβε την προπόνηση του συλλόγου "Βάσας". Η καλύτερη θέση στην καριέρα της που είχε φτάσει είναι η No. 2 στον κόσμο το 1958.
Λορέντσο Γκιμπέρτι

O Λορέντσο Γκιμπέρτι ("Lorenzo Ghiberti", 1378 – 1 Δεκεμβρίου 1455) ήταν Ιταλός καλλιτέχνης της πρώιμης αναγέννησης, πιο γνωστός ως ο δημιουργός των χάλκινων θυρών του Βαπτιστηρίου της Φλωρεντίας, τις οποίες ο Μιχαήλ Άγγελος αποκάλεσε «Πύλες του Παραδείσου». 

Ήταν γιος του Τσιόνε Γκιμπέρτι (Cione Ghiberti) ή του χρυσοτέχνη Μπάρτολο ντι Μικέλε. Ο ίδιος στα νεανικά του χρόνια ανέφερε ως πατέρα του τον Μπάρτολο, κάτω από την επίβλεψη του οποίου εκπαιδεύτηκε ως χρυσοτέχνης στη Φλωρεντία, ωστόσο σε άλλη χρονική περίοδο ισχυρίστηκε το ίδιο και για τον Γκιμπέρτι, με αποτέλεσμα να παραμένει αβέβαιο ποιος από τους δύο ήταν πραγματικά ο πατέρας του. Το 1401 συμμετέσχε και κέρδισε σε καλλιτεχνικό διαγωνισμό για την ανάληψη του έργου κατασκευής δύο μπρούντζινων πυλών, για το βαπτιστήριο του καθεδρικού ναού της Φλωρεντίας. Σώζονται μέχρι σήμερα στο μουσείο Μπαρτζέλλο της Φλωρεντίας τα ορειχάλκινα ανάγλυφα του Γκιμπέρτι και του Φιλίππο Μπρουνελέσκι, ο οποίος συμμετείχε στο διαγωνισμό που είχε θέμα την θυσία του Ισαάκ. 

Η εργασία του για την ολοκλήρωση του έργου για το βαπτιστήριο του καθεδρικού ναού διήρκεσε μέχρι το 1424 περιλαμβάνοντας επίσης το σχεδιασμό ορισμένων βιτρώ, ενώ παράλληλα ο Γκιμπέρτι ανέλαβε και άλλες παραγγελίες, τις οποίες διεκπεραίωνε το εργαστήριό του, με πλήθος βοηθών καλλιτεχνών, μεταξύ των οποίων διακεκριμένες μορφές όπως ο Ντονατέλο και ο Πάολο Ουτσέλλο. Στη διάρκεια της ζωής του, ο Γκιμπέρτι έδειξε ενδιαφέρον για το έργο άλλων καλλιτεχνών, συνεισφέροντας σε αυτό με τον δικό του τρόπο. Χαρακτηριστικό δείγμα αποτελεί η συνεργασία του με τον Φρα Αντζέλικο, στα πλαίσια της οποίας σχεδίασε το περίβλημα της εικόνας βωμού (ρετάμπλ) που φιλοτέχνησε ο τελευταίος για τη συντεχνία των εμπόρων λινών ("Arte dei Linaiuoli"). Στα αυτοβιογραφικά του γραπτά, ο Γκιμπέρτι ισχυρίστηκε πως μόνο σε λίγα από τα σημαντικά έργα της πόλης του δεν είχε ο ίδιος συμμετοχή. Αν και πιθανώς η δήλωση αυτή ενέχει το στοιχείο της υπερβολής, ο Γκιμπέρτι θεωρείται από τους καλλιτέχνες που μοιράστηκαν τις γνώσεις και το ταλέντο τους. 

Μετά την ολοκλήρωση του έργου του για τον καθεδρικό ναό της Φλωρεντίας, ξεκίνησε να εργάζεται πάνω στην κατασκευή μίας ακόμα πύλης εισόδου, αυτή τη φορά για την ανατολική πλευρά του βαπτιστηρίου του ναού. To έργο αυτό, το οποίο ο Μιχαήλ Άγγελος ονόμασε "Η Πόρτα του Παραδείσου" (ιταλ. "Porta del Paradiso"), ολοκληρώθηκε το 1452 και περιείχε δέκα βιβλικές σκηνές που φιλοτέχνησε ο Γκιμπέρτι.

Ιδιαίτερη θέση κατέχουν επίσης τα γραπτά κείμενα του Γκιμπέρτι, τα οποία συγκέντρωσε σε τρεις ημιτελείς τόμους, με τον γενικό τίτλο "I Commentarii" και αποτελούν σημαντική πηγή για την αναγεννησιακή τέχνη. Το πρώτο μέρος του έργου πραγματεύεται την ιστορία της τέχνης των αρχαίων χρόνων, ενώ στο δεύτερο βιβλίο ο Γκιμπέρτι μελετά τα καλλιτεχνικά έργα του κοντινού παρελθόντος του, περιλαμβάνοντας επίσης μία αυτοβιογραφία. Από τον τρίτο τόμο διασώζονται μόνο αποσπάσματα, σύμφωνα με τα οποία επρόκειτο πιθανά για ένα αμιγώς θεωρητικό κείμενο.

Απεβίωσε την 1η Δεκεμβρίου του 1455 στη Φλωρεντία.
Πατρίσια Κένεντι Λόφορντ

Η Πατρίσια Κένεντι Λόφορντ (6 Μαΐου 1924- 17 Σεπτεμβρίου 2006) ήταν αδερφή του Τζον Φιτζέραλντ Κένεντι και σύζυγος του βρετανού ηθοποιού Πίτερ Λόφορντ, η οποία υποστήριξε και βοήθησε τους αδελφούς της στην πολιτική τους καριέρα . Ήταν το 6ο παιδί του Joseph P. Kennedy, Sr. και της Rose Elizabeth Fitzgerald. Παντρεύτηκε τον ηθοποιό Πίτερ Λόφορντ στις 23 Απριλίου 1954. Απέκτησαν 4 παιδιά αλλά χώρισαν λίγο μετά τη δολοφονία του Τζον Φ. Κένεντι (1963).


Πατρισια
Γκνασινγκμπέ Εγιαντεμά

Ο Γκνασινγκμπέ Εγιαντεμά (ή και Εγιαντέμα) ("Gnassingbé Eyadema", 26 Δεκεμβρίου 1935 - 5 Φεβρουαρίου 2005) ήταν Πρόεδρος του Τόγκο από το 1967 έως τον θάνατό του.
Ενρίκε Γκοριαράν Μέρλο

Ο Ενρίκε Γκοριαράν Μέρλο (18 Οκτωβρίου 1941- 22 Σεπτεμβρίου 2006) ήταν πρώην αριστερός αντάρτης που ηγήθηκε της οργάνωσης που δολοφόνησε τον πρώην δικτάτορα της Νικαράγουας, Αναστάσιο Σομόσα, το 1980.
Πάμπλο Σάντος

Ο Πάμπλο Σάντος ("Pablo Santos Williams", 9 Ιανουαρίου 1987 – 15 Σεπτεμβρίου 2006) ήταν Μεξικανός ηθοποιός. Έγινε γνωστός τόσο μέσα από τον κινηματογράφο όσο και από τη συμμετοχή του σε τηλεοπτικές σειρές. Σκοτώθηκε σε ηλικία 19 ετών, σε αεροπορικό δυστύχημα, ενώ μετέβαινε στο Ακαπούλκο με φίλους. Το ιδιωτικό του αεροσκάφος "Πάιπερ" παρουσίασε τεχνικά προβλήματα και συνετρίβη στο αεροδρόμιο της Τολούκας και ο Σάντος βρήκε τραγικό θάνατο.
Λεγεώνα των Ξένων

Η Λεγεώνα των Ξένων (γαλλικά: Légion étrangère) είναι στρατιωτικό σώμα στην υπηρεσία της Γαλλίας. Ιδρύθηκε στις 9 Μαρτίου 1831, με διάταγμα του Γάλλου βασιλιά Λουδοβίκου-Φίλιππου, κατόπιν παρότρυνσης του τότε υπουργού των Στρατιωτικών Ζαν Σουλτ. Στο διάταγμα αναφερόταν ότι η Λεγεώνα θα πολεμούσε έξω από το έδαφος της Γαλλίας. Αποτελείται από ξένους διαφόρων εθνικοτήτων· συνήθως στη Λεγεώνα κατατάσσονται άνθρωποι που, για διάφορους λόγους, διώκονται από τη χώρα τους. Χαρακτηριστικό γνώρισμα της Λεγεώνας είναι η σιδερένια πειθαρχία της.
Ίνγκμαρ Μπέργκμαν

Ο Ερνστ Ίνγκμαρ Μπέργκμαν (, 14 Ιουλίου 1918 - 30 Ιουλίου 2007) ήταν Σουηδός σκηνοθέτης και σεναριογράφος.
Ζωρζ Ζακ Νταντόν

Ο Ζωρζ Ζακ Νταντόν ("Georges Danton", 26 Οκτωβρίου 1759 - 5 Απριλίου 1794) ήταν ένας από τους σημαντικότερους ηγέτες της Γαλλικής Επανάστασης. Γιος εισαγγελέα, ο Δαντών, όπως επικράτησε να γράφεται στην ελληνική, σπούδασε νομικά και εργάστηκε ως δικηγόρος. Πήρε μέρος στην επανάσταση του 1789, αρχικά ως επικεφαλής της περιοχής των Κορδελιέρων και στη συνέχεια ως πρόεδρος της ομώνυμης ριζοσπαστικής λέσχης. Το 1791, ύστερα από την αποτυχία μιας εξέγερσης, που ακολούθησε την αναχώρηση του Λουδοβίκου ΙΣΤ', κατέφυγε στο Λονδίνο. Σύντομα όμως επέστρεψε και αμέσως ασχολήθηκε με την οργάνωση της επανάστασης του Αυγούστου 1792, που οδήγησε στην ανατροπή της δυναστείας. Ύστερα από την επιτυχία αυτή της εξέγερσης, διορίστηκε υπουργός Δικαιοσύνης.
Buffy the Vampire Slayer

Το Buffy the Vampire Slayer είναι αμερικάνικη τηλεοπτική σειρά που έκανε πρεμιέρα στις 10 Μαρτίου 1997 και ολοκληρώθηκε στις 20 Μαΐου 2003, με πρωταγωνίστρια την Σάρα Μισέλ Γκέλαρ. Δημιουργήθηκε από τον συγγραφέα και σκηνοθέτη Τζος Ουέντον με την προσωπική εταιρεία παραγωγής του, Mutant Enemy Productions.
Άλεν Στακ

<br>

Ο Άλεν Στακ ("Allen McIntyre Stack", 23 Ιανουαρίου 1928 - 12 Σεπτεμβρίου 1999) ήταν Αμερικανός κολυμβητής, ολυμπιονίκης στα 100μ. ύπτιο.
.lt

.lt είναι ο κωδικός top-level domain της Λιθουανίας στο διαδίκτυο.

* Δείτε επίσης: Κατάλογος top-level domains.

Κατηγορία:Top-level domains
Κατηγορία:Λιθουανία
Αλκατράζ

Το Αλκατράζ είναι μια μικρή νησίδα και η επιτόπου ομώνυμη φυλακή στη είσοδο του Κόλπου του Σαν Φρανσίσκο στις ΗΠΑ. 

Η νησίδα αυτή μικρής σχετικής έκτασης, μήκους 530 μέτρων, είναι αρκετά υπερυψωμένη (περίπου 40 μ.) και στο ψηλότερο σημείο της υπήρχαν οι εγκαταστάσεις των άλλοτε ομώνυμων περίφημων ομοσπονδιακών φυλακών από τις οποίες η όποια απόδραση θεωρούταν αδύνατη. Σε μια πλευρά των κτιρίων των φυλακών βρίσκεται εγκατεστημένος ο ομώνυμος φάρος ύψους 70 μέτρων από επιφάνεια θαλάσσης.

Στις 4 Μαΐου του 1946 σημειώθηκε σοβαρότατη εξέγερση των κρατουμένων που εξελίχθηκε σε διήμερη μάχη, η οποία τελικά κατεστάλη από επέμβαση μονάδων του αμερικανικού πολεμικού ναυτικού με αποτέλεσμα 3 κρατούμενοι και 2 φύλακες να χάσουν τη ζωή τους και να τραυματιστούν περισσότερα από 15 άτομα. 

Στις 11 Ιουνίου του 1962 από τις εν λόγω φυλακές κατάφεραν να δραπετεύσουν οι Φρανκ Μόρρις, Τζον Άγκλιν και Κλάρενς Άγκλιν που θεωρείται πως ήταν και οι μοναδικοί που κατάφεραν ποτέ να αποδράσουν, στην ιστορία των φυλακών αυτών. Η ιστορία αυτής της απόδρασης έχει μεταφερθεί και στη κινηματογραφική σκηνή με τον τίτλο "Escape from Alcatraz" (Απόδραση από το Αλκατράζ).

Από τις 21 Μαρτίου του 1963 οι ομοσπονδιακές αυτές φυλακές έπαψαν να λειτουργούν, όχι όμως και ο φάρος.

Τοπογραφική ομοιότητα με τις φυλακές Αλκατράζ παρουσίαζαν και οι ελληνικές πρώην ναυτικές φυλακές της Ψυτάλλειας, έναντι της εισόδου του λιμένα Πειραιώς.
.cy

.cy είναι ο top-level domain κωδικός για την Κύπρο στο διαδίκτυο.
.gr

thumb|Λογότυπο του κώδικα .gr
.gr είναι ο top-level domain κωδικός χώρας για την Ελλάδα στο διαδίκτυο. Εισήχθη στις 19 Φεβρουαρίου 1989 και ο ανάδοχος είναι το ΙΤΕ.
Βεσελίν Τοπάλοφ

Ο Βεσελίν Τοπάλοφ ("Веселин Александров Топалов", Ρούσε, Βουλγαρία, 15 Μαρτίου 1975) είναι Βούλγαρος γκρανμαίτρ στο σκάκι και πρώην Παγκόσμιος Πρωταθλητής Σκακιού της FIDE κερδίζοντας το Παγκόσμιο Σκακιστικό Πρωτάθλημα της FIDE το 2005. Στη λίστα ΕΛΟ της FIDE τον Ιανουάριο του 2007, ο Τοπάλοφ ήταν το νούμερο ένα στον κόσμο με 2783 βαθμούς.